Ir-Regolament tal-Kummissjoni (KE) Nru 1179/94
tal-25 ta’ Mejju 1994
rigward l-ewwel lista ta’ sustanzi ta’ prijorità bħal ma hu previst permezz tar-Regolament tal-Kunsill (KEE) Nru 793/93
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 793/93 tat-23 ta’ Marzu 1993 dwar l-evalwazzjoni u l-konroll tar-riskji f’sustanzi eżistenti [1], u partikolarment l-Artikoli 8 u 10 tiegħu,
Billi r-Regolament (KEE) Nru 793/93 jaħseb għal sistema ta’ evalwazzjoni u kontroll tar-riskji dwar sustanzi eżistenti u billi sabiex jidħlu għal evalwazzjoni dwar ir-riskju ta’ dawn is-sustanzi, huwa xieraq li jkunu identifikati s-sustanzi ta’ prijorità li jinħtieġu attenzjoni;
Billi b’konsegwenza, l-Artikolu 8 tar-Regolament (KEE) Nru 793/93 jinħtieġ li l-Kummissjoni tħejji lista ta’ sustanzi ta’ prijorità u billi l-Artikolu 8 ikompli jindika l-fatturi li għandhom jittieħdu f’akkont fit-tħejjija ta’ l-imsemmija lista;
Billi l-Artikolu 10 tar-Regolament (KEE) Nru 793/93 jipprevedi li għal kull sustanza fil-listi ta’ prijorità Stat Membru għandu jingħata r-responsabbiltà għall-evalwazzjoni tiegħu u billi l-allokazzjoni ta’ sustanzi għandha tassigura sehem xieraq tar-responsabbiltà bejn Stati Membri;
Billi d-dispożizzjonijiet ta’ dan ir-Regolament huma bi qbil ma’ l-opinjoni tal-Kumitat stabbilit bis-saħħa ta’ l-Artikolu 15 tar-Regolament (KEE) Nru 793/93,
ADOTTAT DAN IR-REGOLAMENT:
Artikolu 1
Lista ta’ Prijorità
1. Il-lista ta’ sustanzi ta’ prijorità hija b’hekk stabbilita u elenkata fl-Anness għal dan ir-Regolament.
2. Għal kull waħda mis-sustanzi tal-lista ta’ prijorità l-Istat Membru li għandu jkun responsabbli għall-evalwazzjoni tagħha huma b’hekk innominati u huma indikati fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fl-20 jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Mejju 1994.